wannaphong/clean_thaiwikipedia huggingface dataset:
# วิกฤตวัยกลางคน
คำนี้ถูกคิดขึ้นโดย Elliott Jaques เมื่อ พ.ศ. 2508 งานวิจัยสมัยใหม่ชี้ว่าคนวัยกลางคนส่วนใหญ่ไม่ได้ประสบกับวิกฤตวัยกลางคนนี้ และหลายคนตั้งคำถามว่าปรากฏการณ์นี้มีอยู่จริงหรือไม่

 การอุบัติ 
อาการอาจเกิดขึ้นในคนอายุตั้งแต่ 45–64 ปี โดยวิกฤตวัยกลางคนคงอยู่ประมาณ 3–10 ปีในผู้ชาย และ 2–5 ปีในผู้หญิง วิกฤตวัยกลางคนอาจเกิดจากการแก่ตัวลงอย่างเดียว หรือรวมกับความเปลี่ยนแปลงอย่างอื่นเช่น ปัญหาหรือความเสียใจเกี่ยวกับ:
 การงาน อาชีพ (หรือ การตกงาน)
 ความสัมพันธ์กับคู่สมรส (หรือ ความโสด)
 ความที่ลูกเติบโตเป็นผู้ใหญ่ (หรือ การที่ไม่มีลูก)
 การแก่ตัวลง หรือ การตายของพ่อแม่
 ความเปลี่ยนแปลงของร่างกายซึ่งเป็นผลจากอายุที่มากขึ้น
วิกฤตวัยกลางคนสามารถส่งผลกระทบต่อผู้ชายและผู้หญิงในทางต่างกันเพราะสิ่งที่ทำให้เครียดนั้นต่างกัน ผู้ชายบางคนเข้าหาผู้หญิงที่เด็กกว่าซึ่งสามารถมีลูกได้ ไม่ได้เพียงเพราะต้องการมีบุตร โดยนักจิตวิทยาเรียกสิ่งนี้ว่าเป็นสัญชาตญาณมนุษย์ วิกฤตวัยกลางของผู้ชายส่วนใหญ่จะมาจากปัญหาในการงาน ส่วนผู้หญิงนั้นมักเกิดจากการประเมินหน้าที่ของตน 

หนึ่งในลักษณะเฉพาะหลักของมุมมองวิกฤตวัยกลางคนคือ การที่คนสันนิษฐานว่าเหตุการณ์ต่าง ๆ (มักเป็นแง่ลบ) จะเกิดขึ้นเมื่อเขาเข้าวัยกลางคน และมักนำไปสู่ความเครียด

บุคคลที่กำลังอยู่ในวิกฤตวัยกลางคนอาจรู้สึก:
 เศร้าเสียใจกับจุดหมายที่ยังทำไม่สำเร็จ
 กลัวที่จะเสียหน้าต่อเพื่อนร่วมงานซึ่งประสบความสำเร็จมากกว่า
 ต้องการที่จะรู้สึกอ่อนเยาว์
 ต้องการใช้เวลาอยู่คนเดียวหรืออยู่กับเพื่อนบางคนมากขึ้น
 มีความต้องการทางเพศที่สูงขึ้น หรือไม่มีเลย
 เบื่อหน่าย งงงวย ไม่พอใจ หรือโมโหกับคู่สมรส การงาน สุขภาพ การเงินหรือสถานะทางสังคม
 ต้องการที่จะแก้ไขข้อผิดพลาดที่เคยทำในสมัยก่อนWarning Signs of a Midlife Crisis - http://www.drphil.com/articles/article/694 

 การรักษาและการป้องกัน 
ความเปลี่ยนแปลงทางกายภาพที่มักเกิดขึ้นในช่วงวัยกลางคนได้แก่ น้ำหนักที่เพิ่มขึ้น ริ้วรอย ผิวหนังเหี่ยว ผมร่วงMedlinePlus. Minaker, K. L., Dugdale, D. C., III MD, & Zieve, D., MD. (2011)Erik H. Erikson, Joan M. Erikson, The Life Cycle Completed: Extended Version (W. W. Norton, 1998), การออกกำลังกายเป็นประจำและการรับประทานอาหารที่มีคุณค่าทางโภชนาการสูงอาจช่วยคงสุขภาพทางกายและใจระหว่างช่วงที่มีการเปลี่ยนแปลงเหล่านี้

ความเปลี่ยนแปลงครั้งใหญ่ที่เกิดขึ้นตั้งแต่ยังเยาว์อาจป้องกันการเกิดวิกฤตวัยกลางคน ตัวอย่างที่สนับสนุนทฤษฎีนี้มาจากงานวิจัยโดย Dr. Susan Krauss Whitbourne ที่พบว่าคนที่เปลี่ยนงานก่อนวัยกลางคนมีความเข้าใจต่อความแก่ตัวลงเมื่อเข้าสู่วัยกลางคน และยังมีแรงจูงใจที่จะไม่หยุดนิ่ง และมีความต้องการที่จะช่วยคนรุ่นใหม่มากกว่า

 บทวิจารณ์ 
หลายคนไม่เชื่อว่าวิกฤตวัยกลางคนมีอยู่จริง งานวิจัยหนึ่งพบว่า 23% ของผู้เข้าร่วมอ้างว่าตัวเองเคยประสบกับ "วิกฤตวัยกลางคน" ทว่าเมื่อถามต่อกลับพบว่า หนึ่งในสามของคนเหล่านั้น (8% ของทั้งหมด) บอกว่าวิกฤตที่พบนั้นเชื่อมโยงกับการที่รู้ตัวว่ากำลังแก่ลง

15% ของคนที่ตอบแบบสอบถามเคยประสบเหตุการณ์การเปลี่ยนแปลงครั้งใหญ่ เช่น การหย่า หรือการตกงานในวัยกลางคน และเรียกสิ่งเหล่านี้ว่าเป็น "วิกฤตวัยกลางคน" แม้เหตุการณ์เหล่านี้จะทำให้บอบช้ำทางจิตใจ ความเศร้าโศกที่ตามมาอาจคล้ายกับอาการของโรคซึมเศร้า
# โรคกล้ามเนื้อหัวใจหนาตัวผิดปกติ
โรคกล้ามเนื้อหัวใจหนาตัวผิดปกติ  เป็นโรคหัวใจชนิดหนึ่งที่ทำให้บางส่วนของหัวใจหนาตัวขึ้นผิดปกติโดยไม่มีสาเหตุชัดเจน ทำให้หัวใจมีประสิทธิภาพในการบีบตัวลดลง ผู้ป่วยอาจไม่มีอาการใดๆ ไปจนถึงรู้สึกอ่อนเพลีย ขาบวม เหนื่อยหอบได้ อาจทำให้มีอาการเจ็บหน้าอกหรือหมดสติชั่วครู่ ภาวะแทรกซ้อนที่สำคัญได้แก่ หัวใจวาย หัวใจเต้นผิดจังหวะ หรือเสียชีวิตกะทันหันจากหัวใจหยุดเต้น เป็นต้น

โรคนี้ส่วนใหญ่ถ่ายทอดทางพันธุกรรม มักเกิดจากการกลายพันธุ์ของยีนที่ควบคุมการสร้างโปรตีนในเซลล์กล้ามเนื้อหัวใจ สาเหตุอื่นๆ ที่พบได้ เช่น โรคเฟบรี โรคอ่อนแรงจากสมองน้อยแบบเฟรดริค หรือจากยาบางชนิดเช่นทาโครลิมัส เป็นต้น ถือเป็นโรคกล้ามเนื้อหัวใจชนิดหนึ่ง การวินิจฉัยอาจทำได้โดยการตรวจคลื่นไฟฟ้าหัวใจ การตรวจคลื่นเสียงสะท้อนหัวใจ การตรวจด้วยการออกกำลังกาย หรือการตรวจทางพันธุกรรม ทั้งนี้อาจตรวจไม่พบก็เป็นได้

การรักษาส่วนใหญ่ทำโดยการใช้ยาในกลุ่มยายับยั้งเบต้า ยาขับปัสสาวะ หรือยาแก้ไขการเต้นผิดจังหวะเช่นดิสโอพิราไมด์ เป็นต้น ผู้ป่วยบางรายที่มีหัวใจเต้นผิดจังหวะอาจต้องใช้เครื่องกระตุกหัวใจด้วยไฟฟ้าแบบฝัง หากการรักษาข้างต้นยังไม่ได้ผลอาจต้องผ่าตัดเอากล้ามเนื้อส่วนผนังหัวใจออกบางส่วน (septal myectomy) หรือผ่าตัดเพื่อปลูกถ่ายหัวใจ ผู้ป่วยที่ได้รับการรักษาจะมีอัตราการเสียชีวิตลดลงเหลือไม่ถึงร้อยละ 1 ต่อปี

มีผู้ป่วยโรคกล้ามเนื้อหัวใจหนาตัวผิดปกติประมาณ 1 คนในประชากร 500 คน พบเท่าๆ กันทั้งเพศชายและเพศหญิง และพบได้ในทุกๆ ช่วงอายุ โรคนี้ได้รับการบรรยายด้วยวิทยาศาสตร์การแพทย์สมัยใหม่เอาไว้ครั้งแรกเมื่อ ค.ศ. 1958 โดยพยาธิแพทย์ชาวอังกฤษ โดนัลด์ เทียร์
# สมเด็จพระราชาธิบดีฟะฮัด บิน อับดุลอะซีซ อาล ซะอูด
ฟะฮด์ บิน อับดุลอะซีซ อาล ซะอูด (ค.ศ. 1920, 1921 หรือ 1923 – 1 สิงหาคม ค.ศ. 2005) เป็นพระมหากษัตริย์ รัชกาลที่ 5 และนายกรัฐมนตรีซาอุดีอาระเบียในวันที่ 13 มิถุนายน ค.ศ. 1982 จนกระทั่งสวรรคตใน ค.ศ. 2005 ก่อนขึ้นครองราชย์ พระองค์เคยดำรงตำแหน่งมกุฏราชกุมารซาอุดีอาระเบียใน ค.ศ. 1975 ถึง 1982 พระองค์เป็นพระราชโอรสองค์ที่ 8 ในสมเด็จพระราชาธิบดีอับดุลอะซีซ อิบน์ ซะอูด ผู้สถาปนาประเทศซาอุดีอาระเบียสมัยใหม่ สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด พระอนุชาธิราช จึงขึ้นครองราชย์รัชกาลต่อไป 

พระองค์ทรงครองราชย์เป็นเวลา 23 ปี และสวรรคตด้วยพระชนมพรรษา 84 พรรษา

ชีวิตช่วงต้นและการศึกษา
thumb|สมเด็จพระราชาธิบดีอับดุลอะซีซ อิบน์ ซะอูด พระราชบิดา
ฟะฮด์ บิน อับดุลอะซีซเสด็จพระราชสมภพที่รียาดใน ค.ศ. 1920, 1921 หรือ 1923 โดยเป็นพระราชโอรสองค์ที่ 8 ในสมเด็จพระราชาธิบดีอับดุลอะซีซ อิบน์ ซะอูด และเป็นพระราชโอรสองค์โตในฮัศเศาะฮ์ บินต์ อะห์มัด อัสซุดัยรี ฟะฮด์กับพระราชอนุชาเป็นที่รู้จักกันในฐานะอัสซุดัยรีทั้งเจ็ด

ฟะฮด์เข้ารับการศึกษาในโรงเรียนเจ้าชายในรียาด ซึ่งเป็นโรงเรียนที่สมเด็จพระราชาธิบดีอับดุลอะซีซ อิบน์ ซะอูดสถาปนาขึ้นเพื่อให้การศึกษาแก่สมาชิกราชวงศ์ซะอูดเป็นการเฉพาะ พระองค์ได้รับการศึกษาเพียง 4 ปี เนื่องจากการเร่งเร้าของพระราชมารดา ขณะศึกษาอยู่ในโรงเรียนเจ้าชาย ฟะฮด์ศึกษากับครูสอนพิเศษ เช่น ชัยค์ Abdul Ghani Khayat ต่อมาจึงศึกษาต่อในสถาบันความรู้ทางศาสนาที่มักกะฮ์

พระราชทรัพย์
นิตยสารฟอร์ชูนรายงานพระราชทรัพย์ของพระองค์ใน ค.ศ. 1988 ที่ 18,000 ล้านดอลลาร์สหรัฐ (ทำให้พระองค์กลายเป็นบุคคลที่ร่ำรวยเป็นอันดับ 2 ของโลกในขณะนั้น) ต่อมา ฟอบส์ ประมาณการทรัพย์สินของสมเด็จพระราชาธิบดีฟะฮัดไว้ที่ 25,000 ล้านดอลลาร์สหรัฐใน ค.ศ. 2002 นอกจากที่ประทับในประเทศซาอุดีอาระเบียแล้ว พระองค์ยังมีพระราชวังที่โกสตาเดลโซลของประเทศสเปน ซึ่งทำให้มาร์เบยามีชื่อเสียง
# ช้าง เอฟเอคัพ รอบชิงชนะเลิศ 2558
การแข่งขันฟุตบอล ช้าง เอฟเอคัพ รอบชิงชนะเลิศ 2558 เป็นนัดชิงชนะเลิศของ ช้าง เอฟเอคัพ 2558, ฤดูกาลที่ 20 ของฟุตบอลถ้วยใบนี้ซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่ สนามศุภชลาศัย ใน กรุงเทพมหานคร, ประเทศไทย เมื่อวันที่ 26 ธันวาคม พ.ศ. 2558, เป็นการโคจรมาพบกันระหว่าง เอสซีจี เมืองทอง ยูไนเต็ด ทีมใหญ่จาก โซนกรุงเทพมหานครและปริมณฑล และ บุรีรัมย์ ยูไนเต็ด ทีมใหญ่ที่มาจาก โซนภาคตะวันออกเฉียงเหนือ ของประเทศไทย.

 รายละเอียดการแข่งขัน 

เอสซีจี เมืองทอง ยูไนเต็ด: GK 1  กวินทร์ ธรรมสัจจานันท์DF 4  ปิยพล ผานิชกุลDF 5  Naoaki AoyamaDF 6  Kim Dong-JinDF  8  อาทิตย์ ดาวสว่างFW 10  ธีรศิลป์ แดงดา 14pxMF 15  เสกสิทธิ์ ศรีใส    MF 20  Mario Gjurovski      FW 23  Cleiton SilvaMF 24  กษิดิ์เดช เวทยาวงศ์    MF 25  ฐิติพันธ์ พ่วงจันทร์    ตัวสำรอง:GK 39  วิษณุศักดิ์ แก้วเรืองMF 7  ดัสกร ทองเหลาMF 21  พิธีวัต สุขจิตธรรมกุลFW 22  ชนานันท์ ป้อมบุปผา    DF 26  สุพรรณ ทองสงค์DF 27  สราวุธ กัลยาณบัณฑิตDF 28  สุริยา สิงห์มุ้ยDF 37  สุพร ปีนะกาตาโพธิ์    FW 40  ปฏิภาณ ปิ่นเสริมสูตรศรีผู้ฝึกสอน:   Dragan Talajicบุรีรัมย์ ยูไนเต็ด: GK 1  ศิวรักษ์ เทศสูงเนินDF 2  ธีราทร บุญมาทันDF 5  Andrés Túñez    MF 7  Go Seul-ki    MF 8  สุเชาว์ นุชนุ่ม 14pxMF 10  จักรพันธ์ แก้วพรม    DF 16  กรวิทย์ นามวิเศษMF 17  อนาวิน จูจีน    FW 22  Gilberto MacenaDF 25  สุรีย์ สุขะFW 40  Diogo Luis Santo    ตัวสำรอง:GK 39  ศรชัย สุขล้อมDF 13  นฤบดินทร์ วีรวัฒโนดม    DF 14  ชิติพัทธ์ แทนกลางMF 15  สุรัตน์ สุขะFW 18  สิทธิโชค กันหนูDF 24  นุกูลกิจ ครุฑใหญ่MF 28  เชาว์วัฒน์ วีระชาติ    MF 34  อานนท์ อมรเลิศศักดิ์    DF 35  ปฏิภาณ อุ่นอบผู้ฝึกสอน:   Alexandre Gama

คณะผู้ตัดสิน
 ผู้ตัดสิน:   Toma Masaki
 ผู้ช่วยผู้ตัดสินที่ 1:   Otsuka Haruhiro
 ผู้ช่วยผู้ตัดสินที่ 2:   Hirama Ryo
 ผู้ตัดสินที่ 4:   ศิวกร ภูอุดม
 ผู้ประเมินผู้ตัดสิน:   ผศ.เอกชัย ถนัดเดินข่าว
 ผู้ควบคุมการแข่งขัน:   ดนัย มงคลศิริกติกา
 แข่งขัน 90 นาที
 เสมอกัน ต่อเวลา 30 นาที
 ดวลจุดโทษตัดสินถ้าเสมอกันใน 120 นาที

2558
1
หมวดหมู่:การแข่งขันกีฬาในกรุงเทพมหานคร
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
หมวดหมู่:นัดการแข่งขันของสโมสรฟุตบอลเมืองทอง ยูไนเต็ด
# อัน เต๋อไห่
อัน เต๋อไห่ (ค.ศ. 1844 – 12 กันยายน ค.ศ. 1869) เป็นขันทีซึ่งรับราชการในวังสมัยราชวงศ์ชิงของประเทศจีน เป็นคนสนิทของพระพันปีฉือสี่ (慈禧太后) ในช่วงคริสต์ทศวรรษ 1860 และถูกประหารชีวิตในการช่วงชิงอำนาจระหว่างพระพันปีฉือสี่กับกงชินหวัง (恭親王)

ใน ค.ศ. 1869 พระพันปีฉือสี่ส่งอัน เต๋อไห่ ไปโรงทอไหมที่หนานจิง (南京) อัน เต๋อไห่ เดินทางไปโดยขบวนเรืออลังการผ่านคลองใหญ่ (大運河) เพื่ออวดอ้างพระบารมี ซึ่งขัดต่อกฎมนเทียรบาลที่ห้ามขันทีออกจากพระราชวังโดยมิได้รับอนุญาต มิฉะนั้น มีโทษประหาร ทั้งนี้ เพื่อป้องกันขันทีมีอำนาจมากเกินควร ครั้นอัน เต๋อไห่ และคณะ ไปถึงมณฑลชานตง (山东省) ติง เป่าเจิน (丁寶楨) ผู้ว่าการมณฑล รายงานพฤติกรรมของเขากลับไปยังราชสำนัก กรมความลับทหาร (軍機處) ซึ่งมีกงชินหวังเป็นเจ้ากรม ลงความเห็นให้ประหารอัน เต๋อไห่ ตามกฎ พระพันปีฉืออัน (慈安太后) ซึ่งสำเร็จราชการแผ่นดินร่วมกันพระพันปีฉือสี่ เห็นชอบกับกรมความลับทหาร ส่วนพระพันปีฉือสี่เองมิได้ทรงก้าวก่ายในเรื่องนี้ มีผู้เล่าว่า ที่พระพันปีฉือสี่มิทรงก้าวก่าย ที่จริงมิทันก้าวก่ายมากกว่า เพราะกำลังทอดพระเนตรงิ้ว และมีรับสั่งห้ามผู้ใดรบกวน แต่ไม่ว่าจะเป็นประการใด ที่สุดแล้วอัน เต๋อไห่ และขันทีติดตามอีกหกคน ก็ถูกตัดศีรษะตามกฎ การประหารดังกล่าวเกิดขึ้นช่วงฤดูใบไม้ผลิ ณ วัดกวันตี้ (关帝庙) เมืองจี่หนาน (济南) ส่วนคนที่เหลือในคณะของอัน เต๋อไห่ ถูกปลดเป็นทาส และเนรเทศไปมณฑลเฮย์หลงเจียง (黑龍江省) ชายแดนด้านตะวันออกเฉียงเหนือของจักรวรรดิชิง การฆ่าอัน เต๋อไห่ นี้ มองกันว่า เป็นส่วนหนึ่งของการช่วงชิงอำนาจในราชสำนักระหว่างพระพันปีฉือสี่และกงชินหวัง

ดูเพิ่ม
 หลี่ เหลียนอิง
# วัดสบเลิม
วัดสบเลิม เป็นโบราณสถาน ลำดับเลขทะเบียน 0003470 ตั้งอยู่ที่หมู่ที่ 3 ตำบลบ้านเป้า อำเภอแม่แตง จังหวัดเชียงใหม่

 ประวัติ 
วัดสบเลิม หรือ "วัดชัยเกษม" มีพ่อก่อง เป็นผู้ถวายที่ดินสร้างวัด ได้รับอนุญาตตั้งเป็นวัดเมื่อปี พ.ศ. 2475http://www.templethailand.org/ID50060706-%E0%B8%A7%E0%B8%B1%E0%B8%94%E0%B8%AA%E0%B8%9A%E0%B9%80%E0%B8%A5%E0%B8%B4%E0%B8%A1%20(%E0%B8%8A%E0%B8%B1%E0%B8%A2%E0%B9%80%E0%B8%81%E0%B8%A9%E0%B8%A1).html และได้รกร้างไป โดยได้มีเริ่มการบูรณะและสร้างเสนาสนะขึ้นมาใหม่โดยนายสมพงษ์ กิตติภิญโญกุล ระหว่างปี พ.ศ.2522-2542  โดยตั้งอยู่ หมู่ที่ 3 บ้านสบเลิม ตำบลบ้านเป้า อำเภอแม่แตง จังหวัดเชียงใหม่  สังกัดคณะสงฆ์มหานิกาย  ในบริเวณวัดสบเลิม มีเนื้อที่ 1 ไร่ 3 งาน 97 ตารางวา 

 ศาสนสถานและถาวรวัตถุ 

ภายในวัดสบเลิมมีเสนาสนะ ดังนี้

1. วิหาร

2.เจดีย์

3.พระสีวลีมหาลาภ

4.กุฏิสงฆ์

5.ศาลาการเปรียญ

6.ศาลาบาตร

7.ศาล (อารักษ์วัด)

8.หอฉัน

9.โรงครัว

 เจ้าอาวาส 
การบริหารการปกครองมีเจ้าอาวาสมี 15 รูป ดังนี้

1.ไม่ทราบนาม

2.ไม่ทราบนาม

3.ไม่ทราบนาม

4.ครูบานิ่ม

5.พระดวง

6.พระคำปัน

7.พระบุญทา

8.พระแก้ว

9.พระวงศ์

10.พระมนตรี จนฺทวํโส

11.พระอินสม

12.พระยงยุทธ จนฺทสโร

13.พระดวงแก้ว สุภาจาโร

14.พระสุพันธ์ ทนฺตจิตฺโต

15.พระอธิการณัฐพงษ์ สิริธมฺโม

 การเดินทาง 
เดินทางจากตัวเมืองเชียงใหม่ ไปตามทางหลวงหมายเลข 107 ผ่านแยกตลาดแม่มาลัย ผ่านที่ว่าการอำเภอแม่แตง ถึงทางแยกเขื่อนแม่งัดสมบูรณ์ชลให้เลี้ยวขวา ผ่านสนามกีฬาเทศบาลเมืองเมืองแกนพัฒนา ผ่านวัดอรัญวิเวกไปประมาณ 300 เมตรมีป้ายบอกทางไปวัดบ้านเด่น ให้เลี้ยวซ้ายไปตามทางวัดบ้านเด่น ผ่านภูสันฟ้ารีสอร์ท ผ่านวัดบ้านเด่นไปประมาณ 2 กิโลเมตร ถึงทางแยกไปบ้านป่าจี้-วังแดง ให้เลี้ยวขวา ผ่านหน้าโรงเรียนบ้านป่าจี้วังแดง ถึงทางแยกตลาดป่าจี้ ให้เลี้ยวซ้าน ถึงทางแยกหน้าวัดป่าจี้ ให้เลี้ยวขวา ข้ามสะพานบ้านเป้า ตรงมาเรื่อยๆ ถึงทางแยกหน้าโรงเรียนบ้านเป้าวิทยาคาร ให้เลี้ยวซ้าย ตรงมาอีก 400 เมตร ถึงวัดสบเลิม ชัยเกษม ห่างจากตัวเมืองเชียงใหม่ประมาณ 55 กิโลเมตร
# ฐานทัพอากาศโซล
ฐานทัพอากาศกรุงโซล  (บางครั้งเรียกว่า ฐานทัพอากาศเค-16, สนามบินกรุงโซล หรือ ฐานทัพอากาศซ็องนัม) อยู่ที่ซ็องนัมใกล้กรุงโซลในประเทศเกาหลีใต้ รันเวย์มีทิศทาง 19 และ 20 ตามหลัก ILS

ประวัติ
สงครามเกาหลี
กองทัพอากาศสหรัฐได้ตั้งฐานทัพอากาศเค-16 ในช่วงสงครามเกาหลี และได้จัดตั้งหน่วยงานดังนี้:

กลุ่มนักสู้ทำลายสิ่งกีดขวางที่ 35 ปฎิบัติการโดยใช้เครื่องบินนอร์ทอเมริกัน พี-51 มัสแตง ตั้งแต่วันที่ 8 เมษายน พ.ศ. 2494
กองเรือกู้ภัยทางอากาศที่ 3/หน่วยที่ F ปฎิบัติการโดยใช้เฮลิคอปเตอร์ซิโคสกาย เอช 5 ตั้งแต่วันที่ 19 ตุลาคม พ.ศ. 2493
ฝูงบินกู้ภัยทางอากาศที่ 2157 ปฎิบัติการโดยใช้เฮลิคอปเตอร์ซิโคสกาย เอช 19 ชิคก้าซาว

ภายหลังสงคราม
ฐานทัพได้เป็นของกองทัพอากาศสาธารณรัฐเกาหลี มีกองพันทหารราบที่ 2 ของกองทัพสหรัฐ ปฏิบัติการเฮลิคอปเตอร์ยูเอช-60 แบล็กฮอว์ก ฐานทัพอากาศกรุงโซลได้เป็นที่จัดมหกรรมการแสดงทางอากาศทุกปี ฐานทัพอากาศกรุงโซลเป็นสนามบินพิเศษสำหรับต้อนรับประธานาธิบดี และประมุขของรัฐต่างๆ

การก่อสร้างตึกลอตเต้ครั้งที่ 2
จากการสำรวจในเกาหลีใต้ นักบินของฐานทัพอากาศกรุงโซล 86% ไม่เห็นด้วยกับการสร้างตึกลอตเต้ครั้งที่ 2 เนื่องจากอาจจะกระทบกับเฮลิคอปเตอร์จนเกิดอุบัติเหตุ
# โรงเรียนสันกำแพง
โรงเรียนสันกำแพง (อักษรย่อ : ส.ก.) เป็นโรงเรียนมัธยมศึกษาขนาดใหญ่ในจังหวัดเชียงใหม่ เปิดสอนแบบสามัญศึกษา ระดับชั้นมัธยมศึกษาตอนต้น-ตอนปลาย สังกัดสำนักงานเขตพื้นที่การศึกษามัธยมศึกษาเชียงใหม่ กรมสามัญศึกษา กระทรวงศึกษาธิการ

 ประวัติ 
โรงเรียนสันกำแพงเดิมเป็นโรงเรียนมัธยมสายสามัญ สังกัดกรมสามัญศึกษา กระทรวงศึกษาธิการ ได้รับอนุมัติให้เปิดสอนครั้งแรก เมื่อวันที่ 17 พฤษภาคม 2494 โดยใช้ห้องเรียนชั่วคราวที่วัดสันกำแพง (วัดสันเหนือ) ต่อมาได้ย้ายมาตั้งอยู่ในพื้นที่ติดกับโรงเรียนบ้านสันกำแพง ในพื้นที่ 9 ไร่ 84 ตารางวา ตั้งอยู่ หมู่ที่ 6 ตำบลสันกำแพง อำเภอสันกำแพง จังหวัดเชียงใหม่ ผู้บริหารโรงเรียนคนแรกคือ นายสุเมธ ชินวัตร รักษาการในตำแหน่งครูใหญ่ เปิดสอนชั้นมัธยมศึกษาปีที่ 1 ถึงชั้นมัธยมศึกษาปีที่ 3 มีครูจากโรงเรียนประถมศึกษามาช่วยสอนอีก 3 คน ต่อมากระทรวงศึกษาธิการอนุมัติให้เปิดเป็นทางการให้ชื่อว่า “โรงเรียนสันกำแพง” และได้แต่งตั้ง นายเจือ วงศ์ภูธร ครูโรงเรียนยุพราชวิทยาลัย มาดำรง ตำแหน่งครูใหญ่ เมื่อวันที่ 3 กันยายน พ.ศ. 2494 พ.ศ. 2514 โรงเรียนได้รับงบประมาณจัดซื้อที่ดินพร้อมสร้างอาคารเรียนใหม่ในพื้นที่ติดกับสถานีอนามัยสันกำแพง ตั้งอยู่เลขที่ 172 หมู่ 7 ถนนคชสาร ตำบลทรายมูล อำเภอสันกำแพง จังหวัดเชียงใหม่ ซึ่งปัจจุบันมีพื้นที่ 57 ไร่ 3 งาน 68 ตารางวาพ.ศ. 2515 ในสมัยของนายถนอม สังข์พิทักษ์ เป็นอาจารย์ใหญ่ โรงเรียนได้ย้ายมาอยู่ที่พื้นที่ใหม่ที่จัดซื้อไว้ และทำพิธีเปิดอาคารเรียนเมื่อวันที่ 24 สิงหาคม 2515ประวัติโรงเรียน

ปัจจุบันโรงเรียนสันกำแพง สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษามัธยมศึกษา เขต 34 ได้ผ่านการประเมินเป็นโรงเรียนต้นแบบหนึ่งอำเภอหนึ่งโรงเรียนในฝัน เมื่อวันที่ 5 มีนาคม 2548 เปิดสอนระดับชั้นมัธยมศึกษาปีที่ 1 – 6 และปัจจุบันโรงเรียนได้รับคัดเลือกเป็นโรงเรียนมาตรฐานสากล (World Class Standard School) รุ่นที่ 1 ปีการศึกษา 2553
# เหรียญ "สำหรับการยึดกรุงเบอร์ลิน"
เหรียญ "สำหรับการยึดกรุงเบอร์ลิน"  เป็นเหรียญที่ระลึกทางการศึกของสหภาพโซเวียตจากการสู้รบที่กรุงเบอร์ลินในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945

ลักษณะของเหรียญคือเป็นรูปวงกลมขนาด 32 มิลลิเมตรด้วยภายในมีรูปดาวพร้อมอักษรที่เขียนว่า"สำหรับการยึดกรุงเบอร์ลิน"  พร้อมกับร่วงใบโอ๊กในขอบครึ่งวงกลม ด้านหลังของเหรียญมีอักษรที่เขียนว่า "2 พฤษภาคม 1945"  พร้อมกับมีรูปดาวห้าแฉกอยู่ด้านล่าง

 สมุดภาพ
# ลักษณ์ วจนานวัช
ลักษณ์ วจนานวัช เป็นสมาชิกวุฒิสภา อดีตรัฐมนตรีช่วยว่าการกระทรวงเกษตรและสหกรณ์ราชกิจจานุเบกษา, รัฐมนตรีลาออก, เล่มที่ ๑๓๖, ตอน พิเศษ ๑๑๘ ง, ๑๐ พฤษภาคม พ.ศ. ๒๕๖๒, หน้า ๑  กรรมการสภาผู้ทรงคุณวุฒิ มหาวิทยาลัยเกษตรศาสตร์ กรรมการในคณะกรรมการพัฒนาวิทยาศาสตร์และเทคโนโลยีแห่งชาติ  ในรัฐบาลพลเอกประยุทธ์ จันทร์โอชา และอดีตผู้จัดการธนาคารเพื่อการเกษตรและสหกรณ์การเกษตร ยาวนานถึง 7 ปี 7 เดือน 2 วัน“ลักษณ์” ส่งมอบงานผู้จัดการ ธ.ก.ส.คนใหม่, สำนักข่าวไทยอสมท 2 พฤษภาคม พ.ศ. 2560. ตั้งแต่ ปี พ.ศ. 2552ทำเนียบผู้จัดการธกส., ธนาคารเพื่อการเกษตรและสหกรณ์การเกษตร . - 2 พฤษภาคม พ.ศ. 2560

 ประวัติ 
ลักษณ์ วจนานวัช เกิดเมื่อวันที่ 3 พฤษภาคม พ.ศ. 2500 เป็นบุตรของพัชระ และวิภา วจนานวัช สำเร็จการศึกษาระดับปริญญาตรี วิทยาศาสตรบัณฑิต (เกษตรศาสตร์) สาขาสัตวบาล  จากมหาวิทยาลัยเกษตรศาสตร์ ระดับปริญญาโทTrinity College Dublin,The University of Dublin, สาธารณรัฐไอร์แลนด์ประวัติลักษณ์ วจนานวัช , มหาวิทยาลัยเกษตรศาสตร์

ในปี พ.ศ. 2553 วารสารการเงินธนาคาร มอบรางวัลเกียรติยศ "นักการเงินแห่งปี" ประจำปี พ.ศ. 2553 ให้กับ นายลักษณ์ วจนานวัช

ในปี พ.ศ. 2556 นิตยสารดอกเบี้ย และหนังสือพิมพ์ดอกเบี้ยธุรกิจ ประกาศให้นาย ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ให้ได้รับรางวัลเกียรติยศ นักการธนาคารแห่งปี พ.ศ. 2556"ลักษณ์ วจนานวัช" นักการธนาคารแห่งปี

 การทำงาน 
ลักษณ์ วจนานวัช เคยดำรงตำแหน่งเป็นผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ในปี พ.ศ. 2546 - 2548 และเป็นรองผู้จัดการ ธ.ก.ส. ในปี พ.ศ. 2548 - 2552 จนก้าวสู่ตำแหน่งผู้จัดการ ธ.ก.ส. เมื่อปี พ.ศ. 2552 - 2 พค.2560

 งานการเมือง 
ลักษณ์ วจนานวัช ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนพฤศจิกายน พ.ศ. 2560พระราชโองการ ประกาศแต่งตั้งรัฐมนตรี, ราชกิจจานุเบกษา, เล่ม 134 ตอนพิเศษ 290 ง, 24 พฤศจิกายน พ.ศ. 2560.

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๗, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๓, ๒๒ มกราคม ๒๕๖๔
# เทศบาลตำบลหนองสองห้อง (จังหวัดขอนแก่น)
ระวังสับสนชื่อคล้ายกัน เทศบาลตำบลหนองสองห้อง

เทศบาลตำบลหนองสองห้อง ตั้งอยู่ที่ อำเภอหนองสองห้อง จังหวัดขอนแก่น พื้นที่ส่วนใหญ่เป็นที่ราบอยู่สูงระดับน้ำทะเล  216-330 เมตร มีลำคลอง, ห้วย, หนอง  ลักษณะภูมิอากาศ  ฤดูร้อน  เริ่มตั้งแต่เดือนมีนาคม-เดือนเมษายน มักจะเกิดภัยแล้งเมื่อถึงฤดูร้อน ฤดูฝน เริ่มตั้งแต่เดือนพฤษภาคม-เดือนตุลาคม ฝนมักจะไม่ตกต้องตามฤดูกาลทำให้เกิดปัญหาในการทำเกษตรกรรม ฤดูหนาว เริ่มตั้งแต่เดือนพฤศจิกายน-เดือนกุมภาพันธ์ ครอบคลุมพื้นที่บางส่วนของตำบลหนองสองห้อง

 อาณาเขต 
 ทิศเหนือ ติดกับ องค์การบริหารส่วนตำบลหนองสองห้อง
 ทิศใต้ ติดกับ องค์การบริหารส่วนตำบลหนองสองห้อง
 ทิศตะวันออก ติดกับ องค์การบริหารส่วนตำบลหนองสองห้อง
 ทิศตะวันตก ติดกับ องค์การบริหารส่วนตำบลหนองสองห้อง

 ประวัติ 
เทศบาลตำบลหนองสองห้อง เดิมก่อตั้งเป็น สุขาภิบาลหนองสองห้อง โดยแบ่งท้องที่บางส่วนขงตำบลตะกั่วป่า กิ่งอำเภอหนองสองห้อง อำเภอพล บริเวณหมู่บ้านรอบที่ตั้งที่ว่าการกิ่งอำเภอหนองสองห้องออกมาจัดตั้งขึ้นในเมื่อวันที่ 9 เมษายน พ.ศ. 2506ประกาศกระทรวงมหาดไทย เรื่องจัดตั้งสุขาภิบาลหนองสองห้อง กิ่งอำเภอหนองสองห้อง อำเภอพล.PDFราชกิจจานุเบกษา. 80  (38) .1192-1194. 23 เมษายน 2506 โดยการอาศัยพื้นที่ของที่ว่าการกิ่งอำเภอหนองสองห้องเป็นที่สำนักงาน 

ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลหนองสองห้อง เป็นเทศบาลตำบลหนองสองห้อง ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่  9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 และได้ทำการย้ายสำนักงานมาตั้งอยู่ยังเลขที่ 9 หมู่ที่ 16 ถนนสองห้อง-นาเชือกตำบลหนองสองห้อง  อำเภอหนองสองห้อง  จังหวัดขอนแก่น  ภายในพื้นที่ 13.5 ไร่ โดยการบริจาคของประชาชนในพื้นที่  ได้แก่เทศบาลตำบลหนองสองห้อง จังหวัดขอนแก่น. "ประวัติความเป็นมา"[ออนไลน์]. เข้าถึงได้จาก:http://www.nsh.go.th/data_549  ม.ป.ป. สืบค้น 26 พฤศจิกายน 2560.
 นางหมา ภักดี
 นางหวด ศรีดามณี
 นายไสว จินดาขันธ์

 การปกครอง 
เทศบาลตำบลหนองสองห้อง เป็นองค์กรปกครองส่วนท้องถิ่นรูปแบบเทศบาล ระดับสามัญ ปัจจุบัน (เมษายน 2565)  

ดร.ศักดิ์สิทธิ์ ถิรทัฬหกุล เป็นนายกเทศมนตรีและผู้บริหารเทศบาล 

นางสุนิสา แซ่ตั้ง เป็นประธานสภาเทศบาลฯ

นายวสันต์ บุญหล้า ทำหน้าที่ ปลัดเทศบาลฯ  

พื้นที่เทศบาลฯ จำนวน 3.2 ตารางกิโลเมตร ครอบคลุมพื้นที่บางส่วนของตำบลหนองสองห้อง แบ่งออกเป็นจำนวน 7 ชุมชน ได้แก่
 ชุมชนหนองสองห้องเหนือ 
 ชุมชนหนองสองห้องใต้ 
 ชุมชนหัวหนอง 
 ชุมชนไทยสามัคคี 
 ชุมชนไทยนิยม 
 ชุมชนไทยเจริญ 
 ชุมชนรัตนวารี

 แหล่งน้ำที่สำคัญ 
 แหล่งน้ำตามธรรมชาติ  คือ หนองน้ำหนองสองห้อง มีพื้นที่ประมาณ  300 ไร่ อยู่บริเวณทิศใต้ของเทศบาล ซึ่งประชาชนในเขตเทศบาลได้ใช้ประโยชน์โดยการอุปโภคบริโภค และเป็นสถานที่พักผ่อนหย่อนใจ เป็นสวนสาธารณะ และยังเป็นแหล่งท่องเที่ยวที่สำคัญของเมือง โดยมีเกาะกลางน้ำและเป็นที่ตั้งของวัดเกาะสะอาด อันเป็นวัดที่เคารพสักการะของชาวอำเภอหนองสองห้อง
 แหล่งน้ำที่สร้างขึ้น  คือ  ทางการประปาส่วนภูมิภาค  (สำนักงานประปาเมืองพล) ได้ให้บริการประปาแก่ประชาชนในเขตเทศบาล โดยการนำน้ำจากหนองน้ำหนองสองห้องมาทำเป็นระบบการประปาที่ได้มาตรฐานสำหรับใช้อุปโภค-บริโภค
# เทศบาลตำบลแวงน้อย
เทศบาลตำบลแวงน้อย ตั้งอยู่ที่ อำเภอแวงน้อย จังหวัดขอนแก่น พื้นที่เขตเทศบาลฯ เป็นส่วนหนึ่งของบริเวณที่ราบตอนกลางของอําเภอลักษณะพื้นที่ประชาชนตั้งบ้านเรือน อยู่หนาแน่นในบริเวณตอนกลางของเขตเทศบาล ซึ่งเป็นบริเวณที่มีแหล่งน้ำสาธารณะเช่น สระน้ำหนองแวง สวนสาธารณะ หนองห้วยหาด และลำห้วยขอนขวาง ครอบคลุมพื้นที่บางส่วนของตำบลแวงน้อย

 อาณาเขต 
 ทิศเหนือ ติดกับ องค์การบริหารส่วนตำบลแวงน้อย
 ทิศตะวันออก ติดกับ องค์การบริหารส่วนตำบลแวงน้อย
 ทิศใต้ ติดกับ องค์การบริหารส่วนตำบลแวงน้อย
 ทิศตะวันตก ติดกับ องค์การบริหารส่วนตำบลแวงน้อย

 ประวัติ 
เทศบาลตำบลแวงน้อย เดิมก่อตั้งเป็น สุขาภิบาลแวงน้อย โดยแบ่งท้องที่บางส่วนขงตำบลแวงน้อยอันเป็นบริเวณที่ตั้งที่ว่าการกิ่งอำเภอแวงน้อย อำเภอพล ออกมาจัดตั้งขึ้นในเมื่อวันที่ 17 ตุลาคม พ.ศ. 2515ประกาศกระทรวงมหาดไทย เรื่องจัดตั้งสุขาภิบาลแวงน้อย กิ่งอำเภอแวงน้อย อำเภอพล.PDFราชกิจจานุเบกษา. 89 (198).3073-3074. 26 ธันวาคม 2515 ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงน้อย เป็นเทศบาลตำบลแวงน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบันเทศบาลตำบลแวงน้อย จังหวัดขอนแก่น. "สภาพทั่วไปและข้อมูลพื้นฐาน" [ออนไลน์]. เข้าถึงได้จาก:http://www.waengnoi.go.th/UserFiles/files/Data.pdf ม.ป.ป. สืบค้น 26 พฤศจิกายน 2560. 

 การปกครอง 
เทศบาลตำบลแวงน้อย ครอบคลุมพื้นที่บางส่วนของตำบลแวงน้อย แบ่งออกเป็นจำนวน 3 หมู่บ้าน ได้แก่
 หมู่ 1 บ้านแวงน้อย
 หมู่ 6 บ้านโคกสี
 หมู่ 12 บ้านศรีเมือง
# ธันวาคม พ.ศ. 2560
ธันวาคม พ.ศ. 2560 เป็นเดือนที่ 12 ของปี พ.ศ. 2560 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

 สถานีย่อย:เหตุการณ์ปัจจุบัน
# ฮะดีษษะกอลัยน์
ฮะดีษษะกอลัยน์ (สิ่งหนักสองสิ่ง) เป็นฮะดีษหนึ่งที่มุตะวาติรของท่านศาสดาแห่งอิสลาม"แท้จริงฉันฝากฝังสิ่งหนักสองสิ่งไว้ในหมู่พวกท่าน คือ คัมภีร์ของอัลลอฮ์ และลูกหลานของฉัน หากพวกท่านยึดสองสิ่งนี้แล้ว พวกท่านจะไม่หลงทางเลยภายหลังจากฉัน คัมภีร์ของอัลลอฮ์นั้นมีทางนำและรัศมีในนั้น คือสายเชือกที่ทอดยาวจากชั้นฟ้าสู่ผืนดิน ส่วนลูกหลานของฉัน คือ ครอบครัว (อะฮ์ลุลบัยต์) ของฉัน แท้จริงพระผู้ทรงอ่อนโยน พระผู้ทรงตระหนักยิ่งได้แจ้งข่าวแก่ฉันว่า แท้จริงทั้งสองสิ่งนี้จะไม่แยกออกจากกันเลยจนกว่าจะพบฉัน ณ บ่อน้ำ แล้วจงดูเถิดพวกท่านจะฝ่าฝืนฉันอย่างไรเกี่ยวกับสองสิ่งนี้"

อุมมุสะละมะฮ์ ก็รายงานฮะดีษหนึ่งที่มีใจความเดียวกับฮะดีษษะกอลัยน์จากท่านศาสดาแห่งอิสลามไว้เช่นกันว่า "อาลีอยู่กับกุรอาน และกุรอานก็อยู่กับอาลี ทั้งสองจะไม่แยกออกจากกัน จนกว่าจะพบฉัน ณ บ่อน้ำเกาษัรمستدرک حاکم، ج ۳، ص ۱۲۴صواعق المحرقه، ابن حجر، فصل ۹، بخش ۲، ص ۱۹۱، ۱۹۴تاریخ الخلفا، جلال الدین سیوطی، ص ۱۷۳"

มีรฮามิด ฮุเซน กล่าวชื่อของบุคคลเหล่านี้ไว้ และยังยืนยันถึงความถูกต้องของฮะดีษษะกอลัยน์ไว้ในวารสาร (ดารุตตักรีบ บัยนัลมะษาฮิบิล อิสลามียะติ) ที่ตีพิมพ์เกี่ยวกับเรื่องไว้ในอียิปต์เมื่อหลายปีก่อนوحدت و انسجام اسلامی از دیدگاه آیت‌الله بروجردی

ฮะดีษษะกอลัยน์ เป็นหนึ่งในกรณีที่พิพาทกันระหว่างชาวซุนนีและชาวชีอะฮ์ โดยชีอะฮ์กล่าวแก่ชาวซุนนีว่า ผู้นำของพวกเขา ท่านอุมัร บิน ค็อฏฏอบ ไม่ให้เกียรติการชี้นำของท่านศาสดาในฮะดีษนี้ ด้วยคำกล่าวที่เป็นที่รู้จักกันของเขาที่ว่า คัมภีร์ของอัลลอฮ์ก็เพียงพอแล้วสำหรับเรา(ฮัสบุนากิตาบั้ลลอฮ์)۱. صحیح بخاری، باب کتابه العلم من کتاب العلم، ۱/ ۲۲ و مسند احمد حنبل، تحقیق احمد محمد شاکر، حدیث ۲۹۹۲ و طبقات ابن سعد، ۲/ ۲۴۴، چاپ بیروت. 

 ความหมายของ ษิกล์ 
ษิกล์ ในพจนานุกรม หมายถึง สิ่งหนักและขุมทรัพย์نگاهی به حدیث ثقلین، سید علی میلانی

 แหล่งอ้างอิง ฮะดีษษะกอลัยน์ 
ตำรามากมายทัังของชีอะฮ์และซุนนีที่กล่าวถึงฮะดีษนี้ไว้ แหล่งอ้างอิงบางส่วนของชาวซุนนีที่บันทึกฮะดีษษะกอลัยน์ไว้ ได้แก่:
 ซอเฮี้ยะห์ติรมีซี เล่ม 5 หน้า 662-663 รายงานจากสาวกกว่า 30 ท่าน
 มุสตัดร็อก ฮากิม ฟัศล์ "ฟะฎีลัต อัศฮาบ" เล่ม 3 หน้า 109-110 148 และ 533  ท่านระบุว่าฮะดีษนี้ถูกต้องตามทัศนะของเชคทั้งสอง (บุคอรีและมุสลิม)
 สุนนันอิบนุมาญะฮ์ เล่ม 2 หน้า 432
 มุสนัด อะห์มัด บิน ฮัมบัล เล่ม 3 หน้า 14 17 26 59 เล่ม 4 หน้า 366 370-372
 ฟะฎออิล ซอฮาบะฮ์ อะห์มัด บิน ฮัมบัล เล่ม 2 หน้า 585ฮะดีษ 990
 คอซออิศ นะซาอี หน้า 21  30
 ซอวาอิกุลมุห์ริเกาะฮ์ อิบนุฮะญัร ฮัยษะมี หมวดที่ 11 ส่วนที่ 1 หน้า 230
 กะบีร ฏอบรอนี เล่ม 3 หน้า 62-63 137
 กันซุลอุมมาล มุตตะกี ฮินดี หมวดว่าด้วยเรื่องการยึดมั่นสายเชื่อกแห่งอัลลอฮ์ เล่ม 1 หน้า 
 ตัฟซีร อิบนุกะษีร เล่ม 4 หน้า 113 ใต้โองการ 23/42
 ฏอบะกอตุลกุบรอ อิบนุสะอัด เล่ม 2 หน้า 194 พิมพ์เลบานอน 
 อัลญะมีอุศซอฆีร สุยูฏี เล่ม 1 หน้า 353 และเล่ม 2
 มัจมะอุซซะวาอิด ฮัยษะมี เล่ม 9 หน้า 163
 ฟาติฮุลกะบีร เล่ม 1 หน้า 451
 ญามิอุลอุซูล อิบนุอะษีร เล่ม 1 หน้า 187
 ตารีค อิบนุ อะซากิร เล่ม 5 หน้า 436
 ดุรรุลมันษูร ฮาฟิซ สุยูฏี เล่ม 2 หน้า 60
 ยานาบิอุลมะวัดดะฮ์  กอนดูซี ฮะนะฟี หน้า 38 183เป็นต้น قندوزی Hanafi,PP:۳۸،۱۸۳